2013թ.-ին հայ գործարար Միխայիլ Բաղդասարովի գլխավորած «Արմավիա» ընկերությունը հայտարարեց իր սնանկացման մասին: Քննարկվում էին կատարվածի տարբեր պատճառներ: Ընկերության ներկայացուցիչները բազմաթիվ գործոններ էին առաջ քաշում, որոնց ազդեցության տակ ընկերությունը կործանվեց, երկրի շարքային քաղաքացիները և անգամ շատ փորձագետներ մինչ օրս պատկերացում չունեն, թե ինչ է կատարվել: «Արմավիան» ստեղծվել է ռուսական «Սիբիր» ավիաըկերության և գործարար Միայիլ Բաղդասարովի կողմից: 2005թ-ին Բաղդասարովը ձեռք բերեց «Սիբիր»-ի բաժնետոմսերի 70%-ը և դարձավ ընկերության սեփականատերը: Իր գործունեության առաջին տարիներին ընկերությունը ակտիվորեն զարգանում էր` բացվեցին նոր չվերթներ, հարստացվեց ինքնաթիռների պարկը: Բայց որոշ ժամանակ անց, նոր չվերթները սկսեցին փակվել թանկարժեքության և դեպի Հայաստան և հակառակ ուղղությամբ չվերթներ իրականացնող միջազգային ավիաընկերությունների հետ մրցակցությանը չդիմանլու պատճառով: